
PËR DISA NDRYSHIME NË LIGJIN NR.7583, DATË 13.7.1992 “PËR KOMPETENCAT PËR CAKTIMIN E PAGAVE TË PUNËS”

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,,

D E K R E T O J

Neni 1

Në nenin 8 të ligjit nr.7583, datë 13.7.1992 “Për kompetencat për caktimin e pagave të punës”, bëhen këto ndryshime:
Në paragrafin e tretë fjalët “... mbi 5 deri në 30 për qind...” zëvendësohen me fjalët “... mbi 5 deri 50 për qind...”.
Në paragrafin e katërt fjalët “... mbi 30 për qind...” zëvendësohen me fjalët “... mbi 50 për qind...”.

Neni 2

Ky dekret hyn në fuqi menjëherë dhe i shtrin efektet financiare nga data 1 janar 1994.

KUNDËRFIRMOHET 						PRESIDENTI I REPUBLIKËS
 KRYEMINISTRI
Aleksandër Meksi  							Sali Berisha

